আজফার : হ্যাঁ, আমার মতো মনে হয় এলিটিজমের সঙ্গে আমাদের দেশের যে গড়ে-ওঠা পারভার্ট ইন্টেলেকচুয়ালস–বিকৃত যে ইন্টেলেকচুয়াল–তার একটা যোগাযোগ আছে। ইন্টেলেকচুয়ালিজমের সঙ্গে এলিটিজমের একটা যোগাযোগ। সো কলড্ ইন্টেলেকচুয়ালিজম–এই ইন্টেলেকচুয়ালিজমের দ্বারা এই শ্রেণীটা তাদের নিজেদের একটা আলাদা বৈশিষ্ট্য শনাক্ত করে সব সময়। যে, “আমি আলাদা, দেখো তোমার থেকে আলাদা, উঁচু, আমি তোমার চেয়ে ভালো। আমার রুচি ভালো, আমি যা বলছি সেটাই ঠিক, আমি অনেক কিছু বুঝি”–এই যে ব্যাপারটা, এই ব্যাপারটার ভেতর দিয়ে তাদের নিজেদেরকে আলাদা করার, নিজেদেরকে এলিট ভাবার ব্যাপার আছে। আমাদের এখানে যে মধ্যবিত্ত শ্রেণীটা গড়ে উঠেছে সেই মধ্যবিত্ত শ্রেণীর ভেতরই এই সমস্যাটা। মধ্যবিত্ত শ্রেণী থেকে আগত বুদ্ধিজীবীদের একই সমস্যা। মধ্যবিত্ত শ্রেণীটা কীভাবে গড়ে উঠেছে? আমাদের মধ্যবিত্ত শ্রেণী গড়ে উঠেছে বেশ ইন্টারেস্টিং ঐতিহাসিক প্রক্রিয়ায়। সেটা হচ্ছে, আমরা জানি ব্রিটিশ উপনিবেশবাদ আমাদের এখানে যখন এলো তখন আমরা দেখেছি যে, উপনিবেশবাদের ফলে সামন্তবাদের ভাঙন–এবং ব্রিটিশ উপনিবেশবাদের ভেতর দিয়ে পুঁজিবাদের কিছু কিছু মূল্যবোধ এসেছে। এবং আমরা দেখলাম যে মধ্যবিত্ত শ্রেণী একটা ওয়েস্টার্ন এজ্যুকেশন–সেক্যুলার এজ্যুকেশনের সঙ্গে তার একটা কনটাক্ট স্থাপিত হলো এই উপনিবেশবাদের সুবাদে। কিন্তু কনটাক্ট স্থাপিত হওয়ার পরও উপনিবেশবাদের যে জ্বীন তার আছড়টা তার ওপর থেকে গেলো। এবং এ অবস্থায় মধ্য দিয়েই মধ্যবিত্ত শ্রেণীর বিকশিত হওয়া শুরু হলো। সামন্তবাদী যে উৎপাদনসম্পর্ক সেটা তাদের বিলুপ্ত হলো, আবার সামন্তবাদী যে অবশেষ, সাংস্কৃৃতিক অবশেষ–সেগুলো থেকে গেলো, সেগুলোকে আঁকড়ে ধরে একটা জটিল অবস্থায়…